|  |  |  |
| --- | --- | --- |
| **REPUBLICA MOLDOVA****CONSILIUL RAIONAL****SÎNGEREI** |  | **РЕСПУБЛИКА МОЛДОВА****СЫНДЖЕРЕЙСКИЙ****РАЙОННЫЙ СОВЕТ** |

**EXTRAS**

**DECIZIE Nr. 5/19**

**din 25 august 2025**

**or. Sîngerei**

**Cu privire la acordul de dare în locațiune a spațiului din incinta OMF Bălășești,**

**IMSP „Centrul de Sănătate Pepeni”, proprietate publică a Consiliului Raional Sîngerei**

Având în vedere: Nota de fundamentare Cu privire la acordul de dare în locațiune a spațiului din incinta OMF Bălășești, IMSP „Centrul de Sănătate Pepeni”, proprietate publică a Consiliului Raional Sîngerei”;

 În temeiul art. 43 alin. (2), art. 77 alin. (2) ale Legii privind administrația publică locală nr. 436/2006, art. 1237 alin. (3) al Codului civil al RM, art. 17 al Legii nr. 121/2007 privind administrarea și deetatizare proprietății publice, Hotărârea de Guvern nr. 480/2008 pentru aprobarea Regulamentului cu privire la modul de determinare şi comercializare a activelor neutilizate ale întreprinderilor, precum şi a Demersului din 25.07.2025 al IMSP „Centrul de Sănătate Pepeni”;

 **Consiliul raional,**

**D E C I D E:**

1. Se acordă dreptul IMSP ,,Centrul de Sănătate Pepeni” de dare în locațiune, a încăperii cusuprafața de 17,64 m2 din incinta ”OMF Bălășești”, parte componentă a construcției cu nr. cadastral 7416106.017.01 cu adresa r-nul Sîngerei, com. Bălășești, cu condiția ca „Centrul de Sănătate Pepeni” va desfășura procedura de licitație publică, în conformitate cu prevederile legislației în vigoare, sau prin negocieri directe.
2. În cazul modificării valorii coeficienților stabiliți de Legea bugetului de Stat, pentru determinarea cuantumului minim al chiriei bunului proprietate publică, se va efectua plata pentru chirie prin întocmirea acordului adițional.
3. Se desemnează responsabil de organizarea și monitorizarea executării deciziei în cauză, Secția Juridică și Resurse Umane și Vicepreședintele raionului responsabil de domeniul ocrotirea sănătății.
4. Controlul asupra realizării prezentei decizii, se pune în sarcina Comisiei consultative pentru Economie, Finanțe și Buget.
5. Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data publicării, potrivit prevederilor Codului Administrativ al R.Moldova nr. 116/2018.

**Preşedinta şedinţei Alina TABARCEA**

**CONTRASEMNAT:**

**Secretara interimară a Consiliului raional Angela MIHALIUC**

***Conform originalului***

**Secretară interimară a Consiliului raional Angela MIHALIUC**